Sabinet | Swart onderwysstudente se belewing van hulle opleiding in vroeë kinderonderwysopleiding aan &apos;n voormalige wit universiteit : &apos;n gevallestudie : opvoedkunde
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Swart onderwysstudente se belewing van hulle opleiding in vroeë kinderonderwysopleiding aan &apos;n voormalige wit universiteit : &apos;n gevallestudie : opvoedkunde Navigate this Journal About Current issue Previous issues Submit a paper Contact the editor OA African Journal Archive ISSN :
372 - 401
Academic literacy, Akademiese geletterdheid, Black students, Early childhood education, Force fields, Former white university, Kragvelde, Studentediversiteit, Swart studente, VKO, Voormalige wit universiteit and Vroee Kinderonderwysopleiding
Abstract HTML Metrics Related Content Abstract Alhoewel die swart studentebevolking aan tersiêre inrigtings in Suid-Afrika tans op 68% staan, bestaan dieselfde tendens nie by inskrywings vir Vroeë Kinderonderwys- (VKO-) programme aan Suid-Afrika se verskeie tersiêre instansies nie. &apos;n Opname oor die onderwysersvoorsiening in die grondslagfase aan een van die grootste voormalige wit universiteite in Suid-Afrika wat deur Green (2010) onderneem is, het bevind dat slegs 1,5% (2 uit 135) swart studente na verwagting hulle finale (vierde) jaar sal voltooi. Navorsing dui aan dat die lae registrasiesyfer moontlik toegeskryf kan word aan kultuur- en taalverskille tussen die studente se tuisomgewing en die universiteitsopset. Die gevolg is dat studente dikwels botsende belange tussen persoonlike opvoedkundige doelwitte en gesinsverantwoordelikhede ervaar. Nog &apos;n struikelblok is die akademiese eise van &apos;n instelling wat nie met studente se huistaal en kultuur bekend is nie. Deur die kragveldmodel vir professionele ontwikkeling (force field model of professional development) as teoretiese lens te gebruik, word daar met die studie waarop hierdie artikel baseer is, beoog om die ervarings van swart studente aan &apos;n voormalige wit universiteit binne die VKO-program te verken en te bepaal in welke mate hierdie ervarings tot lae registrasiesyfers bydra. Fokusgroeponderhoude is met al die swart grondslagfasestudente in die VKO-program gevoer. Bevindings dui daarop dat finansiële beperkings, bepaalde onderrigpraktyke en taalgrense onder die faktore tel wat swart studente as struikelblokke in hulle studies ervaar, en wat as redes vir die lae inskrywings vir VKO aangegee kan word.